open-index/open-wikipedia-markdown huggingface dataset:
Hyvinkäänjärvi

**Hyvinkäänjärvi** oli Hyvinkään Hyvinkäänkylässä Vantaanjoen varrella sijainnut suvantolampi. Lampi kuivatettiin kahdessa vaiheessa vuosina 1855 ja 1915.

Lammen paikalla on nykyään tulvaniitty, jossa kasvaa pääosin pajua. Niityllä on suuri merkitys paikallisille hyönteisille ja linnuille, minkä vuoksi se on luonnonsuojelualuetta.

## Lähteet
Heidi Antikainen

**Heidi Antikainen** (s. 24. helmikuuta 2005) on suomalainen maantiepyöräilijä. Hän edustaa UCI Women's Continental -tasolla kilpailevaa Minimax Cycling Teamia.

Antikainen on edustanut Suomessa Cycle Club Helsinkiä. Vuonna 2023 hän siirtyi alankomaalaiseen seurajoukkuetason Restore Cycling -joukkueeseen. Vuodet 2024–2025 hän edusti saman tason WV Schijndel -seuraa. Kaudesta 2026 alkaen hän on edustanut UCI Women's Continental -tason belgialaista ammattilaistallia Minimax Cycling Teamia.

Antikainen on voittanut kansallisen tason kilpailut Helsinki Velotourin vuosina 2022 ja 2023 sekä Wim Hendriks Trofeen, Porvoon ajot ja Brugge–Dudzelen vuonna 2025. Ammattilaiskilpailuissa hän on sijoittunut parhaimmillaan kolmanneksi Ladies Tour of Estoniassa 2025.

Antikainen on osallistunut kolmena vuonna EM-kilpailujen nuorten sarjoihin. Parhaimmillaan hän on sijoittunut junioreiden aika-ajossa 16:nneksi vuonna 2023. Hän on saavuttanut SM-kilpailuissa maantieajossa hopeaa vuonna 2025.

## Lähteet
Senni Korhonen

**Senni Korhonen** (s. 3. joulukuuta 2000 Janakkala) on suomalainen pesäpalloilija. Korhonen on Janakkalan Janan kasvatti. Korhonen edustaa Superpesiksessä pelaavaa Lapuan Virkiää.

## Saavutukset
* 2 SM-hopeaa: 2018, 2024
* 3 Tyttöjen Superpesiksen Itä–Länsi-ottelua: 2017, 2018, 2025

## Lähteet
Sofia Mattila

**Sofia Mattila** (s. 24. toukokuuta 2006) on suomalainen mäkihyppääjä. Hän edustaa Lahden Hiihtoseuraa.

Mattila on osallistunut nuorten MM-kilpailuihin vuosina 2022, 2023 ja 2025. Henkilökohtaisissa kilpailuissa hän on sijoittunut parhaimmillaan 19:nneksi normaalimäessä Lake Placidissa 2025. Naisten joukkuekilpailussa hän sijoittui viidenneksi Lake Placidissa 2025 ja yhdeksänneksi Whistlerissä 2023. Sekajoukkueiden kilpailussa hän on sijoittunut kahdesti 11:nneksi. Nuorten talviolympialaisissa 2024 hän sijoittui normaalimäessä kahdeksanneksi ja sekajoukkuekilpailussa kymmenenneksi.

Mattila kuului Suomen joukkueeseen Milanon–Cortinan talviolympialaisissa 2026. Hän sijoittui suurmäessä 39:nneksi ja normaalimäessä 44:nneksi.

Mattila kilpaili maailmancupissa ensimmäisen kerran helmikuussa 2022. Hän on parhaimmillaan sijoittunut 14:nneksi normaalimäen kilpailussa Ljubnossa tammikuussa 2026. Intercontinental Cupissa hän sijoittui toiseksi Eisenerzin normaalimäen kilpailussa tammikuussa 2026.

Mattila on kotoisin Jämsästä.

## Lähteet
Aleksandr Bekovitš-Tšerkasski

**Aleksandr Bekovitš-Tšerkasski** (, k. 1717) oli kabardilaissyntyinen venäläinen ruhtinas, joka tapettiin retkellä Hivan kaanikuntaan.

Aleksandr Bekovitš-Tšerkasski oli venäläisten vanhemmiltaan ryöstämä kabardiylimys, joka kasvoi Pietari I:n kasvattajan ruhtinas Boris Aleksejevitš Golitsynin perheessä. Pietari I lähetti Bekovitš-Tšerkasskin vuonna 1707 opiskelemaan ulkomaille, minkä jälkeen tämä suoritti diplomaattisia tehtäviä Kabardiassa.

Pietari I oli kiinnostunut Intian rikkauksista ja uskoi reitin sinne kulkevan Amudarjajokea pitkin. Pietari määräsi reittiä tutkimaan ruhtinas Bekovitš-Tšerkasskin. Tämä perusti syksyllä 1716 linnoitukset Mañğystaun niemimaalle ja Gyzylsuwin hiekkasärkälle ja lähetti tiedustelijat Hivan ja Buharan kaanien luo.

Bekovitš-Tšerkasski lähti keväällä 1717 retkelle Ala-Jaitskista Ustjurtin yli Hivaan mukanaan yli 3&nbsp;000 kasakkaa ja sotilasta. Venäläiset kohtasivat elokussa kaani Shergʻozixonin ja tämän joukot. Hivalaiset suostuivat majoittamaan venäläiset, jotka pian kuitenkin vangittiin ja myytiin orjiksi. Bekovitš-Tšerkasski teloittettiin sapelilla ja Shergʻozixon lähetti hänen päänsä lahjaksi Buharan kaanille Abulfayzxonille. Tapahtumia selviteltiin vuosien ajan, ja Pietari I luopui suunnitelmistaan Hivan valloittamiseksi. Bekovitš-Tšerkasski jätti jälkeensä vuonna 1715 laatimansa kartan, joka laajensi tietoja Kaspianmeren itärannasta.

## Lähteet
Bouchet (Drôme)

**Bouchet** () on kunta Ranskassa Drômen departementissa Auvergne-Rhône-Alpesin alueella. Se sijaitsee noin 27 kilometriä Nyonsin kaupungista länteen.

Kylä on kehittynyt Notre-Dame du Bosquet'n sisterssiläisluostarin ympärille. Luostarin rakennutti 1100-luvulla Oranian prinssi Raimund I Bauxilainen. Luostari oli toiminnassa yli kahden vuosisadan ajan. Myöhemmin luostarista tuli silkkimylly, joka suljettiin vuonna 1971, minkä jälkeen sitä käytettiin viininkypsentämönä. Vuonna 2005 luostarirakennus tuli kunnan omistukseen, ja se toimii nykyään näyttelypaikkana. Romaaninen luostarikirkko on seurakuntakirkko. Se vaurioitui 1400-luvun alun tulvissa, mutta kunnostettiin täysin 1600-luvulla.

## Lähteet

## Aiheesta muualla
Bouchet

**Bouchet** voi tarkoittaa seuraavia:

## Henkilöitä
* Barbara Bouchet (s. 1943), saksalaissyntyinen näyttelijä
* Justine Braisaz-Bouchet (s. 1993), ranskalainen ampumahiihtäjä
* Anaïs Chevalier-Bouchet (s. 1996), ranskalainen ampumahiihtäjä

## Maantiede
* Bouchet, kunta Ranskassa Drômen departementissa
* Le Bouchet-Saint-Nicolas, kunta Ranskassa Haute-Loiren departementissa
* Lac du Bouchet, järvi Ranskassa Haute-Loiren departementissa

## Muita merkityksiä

* 4313 Bouchet, päävyöhykkeen asteroidi.
Magdeleine Vallieres

**Magdeleine Vallieres** (s. 10. elokuuta 2001 Sherbrooke) on kanadalainen maantiepyöräilijä. Hän on maantieajon maailmanmestari.

Vallieres kilpaili kauteen 2018–2019 saakka pääasiassa cyclocrossissa, jossa osallistui kahdesti MM-kilpailujen alle 23-vuotiaiden sarjaan. Hän aloitti maantiepyöräilyn ammattilaisuransa WCC Teamissa vuosina 2020–2021, ja on edustanut EF Education -joukkuetta vuodesta 2022 lähtien.

Vallieres voitti yllättäen maantieajon maailmanmestaruuden Kigalissa 2025. Hän karkasi irtiottokumppaneiltaan Niamh Fisher-Blackilta ja Mavi Garcíalta noin kaksi kilometriä ennen maalia ja voitti toiseksi tulleen Fisher-Blackin lopulta 23 sekunnilla. Vallieres oli aiemmin voittanut vain yhden ammattilaiskilpailun, Trofeo Palma Feminan vuonna 2024.

## Saavutuksia

Lähteet: Pro Cycling Stats, First Cycling
;2019
::Junioreiden maantieajon ja aika-ajon Kanadan-mestaruus
;2024
:Trofeo Palma Femina, voitto
:Kriterium-ajon Kanadan-mestaruus
:MM-kilpailut, maantieajossa 14:s
;2025
:MM-kilpailut, maantieajossa kultaa
;2026
:Strade Bianche, viides

## Lähteet
Seýitnazar Seýdi

**Seýitnazar Seýdi** (1775 Lamman kylä nykyisessä Garabekewülin piirikunnassa – 1836) oli tšagatain kielellä kirjoittanut turkmenistanilainen runoilija.

Seýdi syntyi mullahin perheeseen ja opiskeli Hivan ja Buharan madrasoissa. Hän osallistui taisteluihin Buharan kaanikuntaa vastaan ja kuoli sittemmin persialaisten vankina.

Seýdin tuotanto on saanut vaikutteita Magtymguly Pyragyltä ja hänen runoilijaystävältään Gurbandurdy Zelililtä. Hän kirjoitti isänmaallista ja kansalaisrunoutta ja tuli tunnetuksi varsinkin rakkauslyriikastaan.

Runoilija on yksi itsenäisen Turkmenistanin sankarihahmoista. Hänen mukaansa on nimetty muun muassa Seýdin öljynjalostamokaupunki.

## Lähteet
Johan Gustaf Liljegren

**Johan Gustaf Liljegren** (27. helmikuuta 1791 Fryele – 2. kesäkuuta 1837 Tukholma) oli ruotsalainen historioitsija ja arkistonhoitaja. Hän aloitti uransa professori Nils Henrik Sjöborgin apulaisena. Vuonna 1827 Liljegrenistä tuli Riksantikvarieämbetetin pääjohtaja ja 1835 Ruotsin kansallisarkiston pääjohtaja. Hän sairasti masennusta ja hukuttautui kesällä 1837.

## Julkaisuja
* *Skandinaviska fornålderns hjältesagor* (1818–1819)
* *Nordiska fornlämningar* (1818–1821)
* *Fornnordiska häfder* (1824)
* *Runstafven och dess sinnebilder* (1829)
* *Runurkunder* (1833)
* *Diplomatarium Suecanum* (1829–1837)
## Lähteet

## Aiheesta muualla
Ne zori, zoro

**Ne zori, zoro** () on pohjoismakedonialaisen laulajan Vlado Janevskin kappale, jolla hän edusti silloista Makedonian tasavaltaa (EJT Makedonia) vuoden 1998 Eurovision laulukilpailussa Birminghamissa. Se oli maan ensimmäinen edustuskappale, kun Makedonian aikaisempi yritys osallistua vuonna 1996 kaatui silloin käytössä olleeseen esikarsintaan. Kilpailussa ”Ne zori, zoro” sijoittui sijalle 19.

Kappale valittiin Makedonian euroviisuedustukseksi 7. maaliskuuta 1998 järjestetyssä Skopje Fest 1998 -kilpailussa.

## Eurovision laulukilpailussa
Vlado Janevski esitti kappaleensa ”Ne zori, zoro” vuoden 1998 Eurovision laulukilpailussa 9. toukokuuta loppukilpailun viimeisellä esiitymispaikalla numerolla 25, Turkin edustajan Tüzmenin kappaleen ”Unutamazsın” jälkeen. Kilpailun lopputuloksissa ”Ne zori, zoro” sai kuusitoista pistettä, joiden avulla Makedonian tasavalta pääsi sijalle 19. Suurin kappaleen saama yksittäinen pistemäärä tuli Kroatiasta.

”Ne zori, zoro” on Eurovision laulukilpailun viimeinen orkesterin säestyksellä esitetty edustuskappale.

Vuonna 1998 koko kilpailu käytiin ensimmäistä kertaa pääasiassa puhelinäänten turvin. Romanian, Turkin ja Unkarin pisteet tulivat raadeilta.

Seuraavan vuoden kilpailuun 1999 pääsivät viiden vuoden pistekeskiarvolla mitattuna parhaimmat maat sekä vuodeksi 1998 pois joutuneet maat. ”Ne zori, zoron” olisi pitänyt saada noin 42 pistettä, jotta Makedonian tasavalta olisi yltänyt mukaan seuraavaksi vuodeksi.

## Vastaanotto
Makedonian tasavallan kapellimestarina Eurovision laulukilpailussa toiminut Alexandar Džambazov arveli *And The Conductor Is...* sivuston haastattelussa Vlado Janevskin voittaneen karsinnan lähinnä suosionsa ja karismaattisuutensa takia. Džambazov itse piti Skopje Festissä toiseksi tullutta kappaletta ”Samovilska svadba” parempana vaihtoehtona kansainväliseen kilpailuun.

## Lähteet
*
### Viitteet
Parrot (yritys)

**Parrot SA** on ranskalainen teknologiayritys, joka kehittää ja valmistaa pienikokoisia kameralaitteistolla varustettuja miehittämättömiä ilma-aluksia eli drooneja erityisesti ammattikäyttöön. Vuonna 1994 perustetun yrityksen päätoimipaikka ja tuotekehitys sijaitsee Pariisissa, laitteet valmistetaan Yhdysvalloissa ja Etelä-Koreassa. Euronext-listalla noteeratun pörssiyhtiön pääomistaja on sen perustaja ja toimitusjohtaja Henri Seydoux.

Yrityksen keskeisiä asiakkaita ovat viranomais- ja puolustusorganisaatiot, mutta yrityksen laitteita on myyty myös siviiliasiakkaille. Yhtiö kertoo olevansa micro-UAV-kokoluokan droonien johtava valmistaja Euroopassa. Vuoden 2025 liikevaihdon yhtiö ilmoitti olleen 79,8 miljoonaa euroa. Kolme viidesosaa liikevaihdosta oli peräisin drooneista ja kaksi viidesosaa fotogrammetriasta.

Suomen puolustusvoimat hankki vuonna 2023 yritykseltä aluksi muutamia satoja Parrot Anafi USA -drooneja henkilökunnan ja varusmiesten koulutuskäyttöön. Noin 2,6 miljoonaa euroa maksaneissa tiedusteluun ja maalinosoitukseen soveltuvissa drooneissa on muun muassa salattu tiedonsiirto ja lämpökamera. Loppuvuodesta 2023 laitteita hankittiin lisää. Edellisvuonna tavoitteeksi oli asetettu hankkia ensivaiheessa suuruusluokkaa 1&nbsp;000–2&nbsp;000 laitetta. Helmikuussa 2026 yhtiö uutisoi uudesta 15 miljoonan euron kaupasta, jolla puolustusvoimille ostettiin uudempia ja Ukrainassa koetellun pohjalta suunniteltuja Parrot Anafi UKR -drooneja. Droonien kerrottiin olevan osa jatkuvasti kehittyvää monikerroksellisesta miehittämättömien ilma-alusten käyttöä nykyaikaisessa sodankäynnissä.

## Huomautukset

## Lähteet

## Aiheesta muualla
Ewhan naisten yliopisto

**Ewhan naisten yliopisto** (, ) on Soulissa sijaitseva yksityinen naisille tarkoitettu yliopisto, joka on yksi Etelä-Korean arvostetuimmista yliopistoista. 

Yliopiston perusti amerikkalainen lähetyssaarnaaja Mary Scranton 31. toukokuuta 1886. Nimi *Ewha* () tarkoittaa päärynäpuun kukkaa ja se tuli kuningas Gojongilta, koska Scrantonin pihalla kerrotaan olleen päärynäpuu. Yliopiston englanninkielisessä nimessä on "womans", eikä "women's", koska jokainen nainen halutaan nähdä yksilönä. Aluksi Scranton antoi opetusta tytöille kotonaan. Korkeakoulukursseja alettiin opettaa vuonna 1910 ja vuonna 1925 oppilaitos tunnustettiin virallisesti korkeakouluksi. Se oli ensimmäinen naisille tarkoitettu korkeakoulu ja vuonna 1946 siitä tuli ensimmäinen nelivuotinen valtion tunnustama yliopisto Koreassa.

Hallinnollisesti yliopisto jakautuu 15 tiedekuntaan ja vastaavaan yksikköön.

Yliopistossa on noin 25nbsp;000 opiskelijaa. Henkilökuntaa on 987. Lee Hyang-sook aloitti yliopiston johdossa. Vaihto-opiskelijaohjelmat ovat avoinna niin miehille kuin naisillekin. Yliopisto on ottanut miehiä opiskelijoiksi vuodesta 1971 lähtien.

## Lähteet
Areiopagipuhe

**Areiopagipuhe** (, ) voi viitata seuraaviin:

* *[[Areiopagipuhe (Isokrates)|Areiopagipuhe]]*, Isokrateen puhe
* *[[Areiopagipuhe oliivipuun kantoa koskevassa asiassa]]*, Lysiaan puhe
* Paavalin puhe Areiopagilla, *Apostolien teoissa* kuvattu puhe
Lohikäärmeen hampaat

**Lohikäärmeen hampaat** on panssarieste, joka koostuu pyramidin muotoisista betonielementeistä. Niiden tarkoitus on estää vihollisen panssarivaunujen ja muiden ajoneuvojen kulku. Vaunu tai ajoneuvo jää helposti jumiin korkeahkoihin ”hampaisiin”, jos niistä yrittää ajaa läpi. Tämä hidastaa vihollisen etenemistä, ja toisaalta esteillä voidaan ohjata vihollista haluttuun suuntaan. Lohikäärmeen hampaat ovat melko tehokas hidaste, mutta niitä voidaan toki raivata pois tieltä.

Nimitys on keksitty siitä, että terävät pyramidit ovat kuin lohikäärmeen hampaita.

## Historia
Lohikäärmeen hampaita käytettiin ensimmäistä kertaa toisessa maailmansodassa. Mikään yksittäinen valtio ei keksinyt estettä, mutta osa käytti niitä enemmän kuin toiset. Esimerkiksi Ranskan Maginot-linjalla niitä käytettiin paljon. Britit rakensivat näitä esteitä valmistautuessaan Saksan hyökkäykseen. Natsi-Saksa puolestaan käytti niitä muun muassa valtavat määrät Ranskan vastaiselle rajalle rakentamallaan Länsivallilla ja Atlantin vallilla. Toisessa maailmansodassa keskimääräinen hammas oli noin 1,2 m korkea. Ne havaittiin tehokkaiksi, mutta toisaalta olivat myös raivattavissa. Muunlaisilla kevyemmillä esteillä ja keinoilla panssarintorjunta oli helpompaa.

Sveitsi rakensi toisen maailmansodan aikana ”Toblerone-linjan”, jossa käytetään lohikäärmeen hampaita. Nimi tulee siitä, että hampaat muistuttavat sveitsiläisen Toblerone-suklaan paloja.

Lohikäärmeen hampaita on käytetty 2020-luvulla Venäjän–Ukrainan sodassa. Niitä on ollut osana ainakin huomiota saaneilla Venäjän rakentamilla linjoilla, kun Ukraina on edennyt Venäjää kohti. Myös Ukraina on pystyttänyt lohikäärmeen hampaita omaan puolustukseensa.

Ukrainan sodan myötä Puola ja Baltian maat ovat rakentaneet Venäjän ja Valko-Venäjän vastaisille rajoilleen linnoitteita, jotka koostuvat muun muassa myös lohikäärmeen hampaista.

## Lähteet

## Aiheesta muualla
Elise Frösslind

**Christina Elisabeth Frösslind** (vuosina 1813–1831 **Lindström**; 27. helmikuuta 1793 Tukholma – 24. lokakuuta 1861 Göteborg) oli ruotsalainen oopperalaulaja ja näyttelijä. Hän teki läpimurtonsa Ruotsin kuninkaallisessa oopperassa  Tuhkimon osassa vuonna 1811 ja oli sen jälkeen parin vuosikymmenen ajan teatterin kantavia voimia. Viimeisen kerran hän esiintyi vuonna 1845.
## Lähteet
Vasateatern

**Vasateatern** on Tukholman Norrmalmilla osoitteessa Vasagatan 19 sijaitseva teatteri. Se on perustettu vuonna 1886. Sen johtajina ovat toimineet muun muassa Gösta Ekman ja Karl Gerhard. Vuosina 1998–2004 Vasateatern toimi Tukholman oopperan alaisuudessa.
## Lähteet

## Aiheesta muualla
Antsohihy

**Antsohihy** on kaupunki ja aluekseskus Madagaskarin pohjoisosassa. Se on Sofian alueen hallinnolinen keskus ja Antsohihyn  piirin keskus.

## Lähteet

## Aiheesta muualla
Zondervan

**Zondervan** on kansainvälinen kristillinen media- ja kustannusyhtiö, jonka perustivat veljekset Pat ja Bernard Zondervan vuonna 1931 äitinsä maatilalla Michiganissa, Yhdysvalloissa. Yhtiö erikoistuu *[[Raamattu]]ihin*, kristillisiin kirjoihin ja niihin liittyviin materiaaleihin. Se nousi merkittävään asemaan yhteistyössä Raamatun käännöstoimikunnan kanssa julkaistessaan New International Version (NIV) -raamatun, joka ilmestyi ensimmäisen kerran vuonna 1978 ja on nykyään myydyin englanninkielinen Raamatun käännös.

Zondervan julkaisee vuosittain yli 300 uutta alkuperäisteosta, ja sen materiaaleja levitetään yli 100 maahan, käännettynä yli 65 kielelle. Harper & Row osti yhtiön vuonna 1988, minkä jälkeen Zondervan on toiminut HarperCollins Christian Publishingin painomerkkinä. Sen pääkonttori sijaitsee Nashvillessä, Tennesseessä.

## Lähteet
Ragnar Askmark

**Ragnar Askmark** (1. lokakuuta 1914 Lund – 1983) oli ruotsalainen pappi, joka toimi Linköpingin hiippakunnan piispana vuosina 1959–1980.
## Lähteet
Äitiysristi

**Äitiysristi**, virallisesti **Saksalaisäidin kunniaristi** (), oli Natsi-Saksassa jaettu kunniamerkki, joka perustettiin Adolf Hitlerin antamalla määräyksellä 16. joulukuuta 1938. Tavoitteena oli kannustaa saksalaisia naisia hankkimaan lisää lapsia. Ensimmäiset ristit jaettiin vuonna 1939 ja viimeiset vuonna 1944. Ensimmäinen kunniamerkin saaja oli Magda Goebbels.

Kunniamerkin saajat saivat muun muassa parempia paikkoja julkisissa kulkuneuvoissa.

Kunniamerkin saajien odotettiin käyttävän sitä juhla-asuissaan virallisissa yhteyksissä. Sen sijaan kunniamerkin kantaminen arki- ja työvaatteissa oli kielletty. Kunniamerkki saatettiin poistaa sellaisilta henkilöiltä, joilla ilmeni "rotuideologisia puutteita". Myös aviorikos oli peruste nimityksen perumiselle. 

Kunniamerkkiä jaettiin kolmessa luokassa sen perusteella, kuinka monta lasta nainen sai: pronssinen (väh. 4 lasta), hopeinen (väh. 6 lasta) ja kultainen (väh. 8 lasta). Lapsilukuun laskettiin ainoastaan sellaiset lapset, joiden niin sanottu arjalainen sukutausta pystyttiin todistamaan. Lapsilla ei myöskään saanut olla mitään perinnöllisiä sairauksia. Kunniamerkin nauha oli sininen valkoisilla raidoilla:

*  kunniamerkin nauha

## Lähteet
William B. Eerdmans Publishing Company

**William B. Eerdmans Publishing Company** on itsenäinen, perheomisteinen uskonnollinen kustantamo, jonka pääkonttori sijaitsee Grand Rapidsissa, Michiganissa, Yhdysvalloissa. Se erikoistuu teologiseen, akateemiseen ja kristilliseen kirjallisuuteen.

Se julkaisee yli 2&nbsp;800 painettua nimikettä, e-kirjoja ja äänikirjoja. Yhtiö painopiste on tieteellisessä syvyydessä ja kulttuurisessa relevanssissa.

## Historia
Yhtiö perustettiin 16. elokuuta 1911 hollantilaisen maahanmuuttajan William B. Eerdmans Sr.:n ja hänen liikekumppaninsa Brant Sevensman toimesta nimellä Eerdmans-Sevensma Company. Aluksi toiminta keskittyi kirjakauppaan ja kustantamiseen, jossa painopiste oli reformoidussa teologiassa ja hollanninkielisissä teoksissa. Vuoteen 1922 mennessä Eerdmansista tuli ainoa omistaja, ja yritys nimettiin uudelleen William B. Eerdmans Publishing Companyksi. Tuotevalikoimaa laajennettiin englanninkielisiin teologisiin oppikirjoihin, *[[Raamttu|Raamatun]]* kommentaareihin sekä tieteellisiin teoksiin kristinuskosta, juutalaisuudesta ja islamista.

William B. Eerdmans Sr. johti yhtiötä kuolemaansa asti vuonna 1966. Hänen varhaisiin menestyksiin kuului 50-osainen John Calvinin kommentaarien laitos, jonka tuotantokustannukset olivat 300 000 dollaria. Hänen poikansa William B. Eerdmans Jr. jatkoi presidenttinä ja ohjasi yhtiötä monipuolistumaan yhteiskuntakritiikkiin, politiikkaan ja alueellisiin teoksiin samalla säilyttäen ekumeenisen hengen. Vuonna 1995 yhtiö lanseerasi *Books for Young Readers* -painonimikkeen lasten- ja nuortenkirjallisuudelle.

Nykyään yhtiö on edelleen itsenäinen ja perheomisteinen. Anita Eerdmans on toiminut presidenttinä ja kustantajana vuodesta 2014 lähtien.

## Lähteet
Sambava

**Sambava** on kaupunki ja aluekeskus Madagaskarin koillisosassa, Intian valtameren rannalla. Se on Savan alueen hallinnolinen keskus ja  asukkaan (2023) Sambavan piirikunnan keskus. Vuoden 2018 väestönlaskennassa Sambavan kaupungin (kunnan, commune) väkiluku oli 84&nbsp;039. Koska Savan alue on tärkeää vaniljaviljelyn seutua, ja Madagaskar maailman johtavia vanilijan tuottajia, kaupunkia on luonnehdittu myös maailman vaniljapääkaupungiksi. Kaupugista on 1&nbsp;194 kilometriä pääkaupunki Antananarivoon.


Woman sorting vanilla in Sambava Madagascar.jpg|Vanilijaa lajitteleva nainen.
Sambava, rue du marché.jpg|Näkymä kadulle, jonka varrella käydään torikauppaa.
Sambava airport.jpg |Sambavan lentoasema.


## Lähteet

## Aiheesta muualla
Maevatanana

**Maevatanana** on kaupunki Madagaskarilla, 315 kilometriä Madagaskarin pääkaupunki Antananarivosta luoteeseen (valtatietä RN4).. Kaupunki on Betsibokan alueen ja siihen kuuluvan  asukkaan (2023) Maroantsetran piirikunnan keskus. Vuoden 2018 väestönlaskennassa kaupungin (commune Maevatanana I) väkiluku oli 25&nbsp;928.


## Lähteet
* 

### Viitteet

## Aiheesta muualla
Tsiroanomandidy

**Tsiroanomandidy** on kaupunki ja aluekeskus Madagaskarin Bongolavan alueella. Kaupunki sijaitsee sijaitsee 219 kilometriä  pääkaupunki Antananarivosta länteen. Kaupungin perustamisajankohtana pidetään vuotta 1822, jolloin paikkakunnalle saapui Radama I:n hallituskaudella Imerinan eli Menaben kuningaskunnan sisäistä muuttoliikettä.

## Lähteet

## Aiheesta muualla
Matti Sarvas

**Matti Olavi Sarvas** (s. 15. huhtikuuta 1940 Helsinki) on suomalainen lääkäri ja emeritusprofessori.

Matti Sarvaksen vanhemmat olivat professori Risto Sarvas ja lehtori Aira Helka Pentikäinen. Professori Jukka Sarvas oli hänen veljensä. Matti Sarvas avioitui 1967 tutkija Leena Marjatta Leinosen kanssa. Sarvas tuli ylioppilaaksi Käpylän yhteiskoulusta 1958. Hän valmistui Helsingin yliopistosta lääketieteen lisensiaatiksi 1965 ja väitteli siellä lääketieteen ja kirurgian tohtoriksi 1967. Max Planck -instituutissa Freiburgissa hän opiskeli 1965–1966. 

Sarvas oli Helsingin yliopistossa assistentti 1963–1970 ja bakteriologian dosentti vuodesta 1971. Kansanterveyslaitoksessa hän oli laboratorio-osaston johtaja ja professori 1970–1991 ja tutkimusprofessori vuodesta 1991. Sarvas oli myös vieraileva tutkija Bostonissa 1968–1969, Berkeleyssä 1969–1970 ja Saksassa 1977–1979. Hänellä on lisäksi ollut useita kotimaisia ja kansainvälisiä asiantuntija- ja luottamustehtäviä muun muassa bakterologian, mikrobiologian ja bio- ja geenitekniikoiden aloilla.

## Lähteet
Minerve (Q185)

**Minerve** (runkonumero Q185) oli Ranskan merivoimien Minerve-luokan sukellusvene toisessa maailmansodassa.

## Valmistus

Alus tilattiin Cherbourgin laivastontelakalta, missä köli laskettiin 17. elokuuta 1931. Alus laskettiin vesille 23. lokakuuta 1934 ja otettiin palvelukseen 15. syyskuuta 1936.

## Palvelus
Palvelukseenotettaessa alus liitettiin Atlantin laivueen 2. sukellusvenelaivueeseen. Elokuussa 1939 se oli Oranissa ja marraskuussa Marokossa valvomassa Kanariansaarten aluetta. Toisen maailmansodan alkaessa alus oli telakalla Cherbourgissa, mistä se hinattiin Plymouthiin. Britit valtasivat aluksen 3. heinäkuuta 1940.

Tammikuussa 1941 alus liitettiin Vapaan Ranskan laivastoon. Se sijoitettiin Dundeehen, mistä se teki muutaman partiomatkan Norjan ja Atlantille. Aluksen miehistö upotti 19. huhtikuuta 1941 tankkerin. Vuonna 1942 alus suojasi Murmanskiin matkanneita saattueita.

Elokuussa 1942 aluksen kuljettaessa agenttia Berrefjordiin se vaurioitui. Britannian kuninkaallisten ilmavoimien lentokone pommitti 10. lokakuuta 1943 alusta sen lähtiessä Portsmouthista, jolloin kaksi miehistönjäsentä sai surmansa. Pahoin vaurioitunut alus palasi Portsmouthiin. Se upposi 17. syyskuuta 1945 hinattaessa Portlandin lähistöllä, kun sitä oltiin palauttamassa Ranskaan. Hylky romutettiin 27. helmikuuta 1946.

## Lähteet
Niamh Fisher-Black

**Niamh Fisher-Black** (s. 12. elokuuta 2000 Nelson) on uusiseelantilainen maantiepyöräilijä. Hän aloitti ammattilaisuransa Bigla Pro Cycling -tallissa syyskuussa 2019, edusti seuraavana vuoden Équipe Paule Ka -joukkuetta, vuodet 2021–2024 Team SD Worxia ja on vuodesta 2025 ajanut Lidl-Trek -tallissa.

Fisher-Black saavutti Kigalin MM-kilpailuissa 2025 hopeaa maantieajossa. Vuonna 2022 hän voitti alle 23-vuotiaiden maantieajon maailmanmestaruuden. Hän voitti Giro d’Italiassa nuorten kilpailun vuosina 2021 ja 2022 sekä kolmannen etapin 2024. Hän voitti maantieajon Uuden-Seelannin-mestaruuden 2020.

Myös hänen veljensä Finn Fisher-Black on pyöräilijä.

## Saavutuksia

Lähteet: Pro Cycling Stats, First Cycling
;2020
:Gravel and Tar la Femme, voitto
:Maantieajon Uuden-Seelannin-mestaruus
:Giro Rosa, 9. etapilla toinen
:MM-kilpailut, maantieajossa 15:s
;2021
:Vuelta a Burgos, nuorten kilpailun voitto
:Giro Donne, kokonaiskilpailussa yhdeksäs, nuorten kilpailun voitto
:Ladies Tour of Norway, nuorten kilpailun voitto
;2022
:Festival Elsy Jacobs, nuorten kilpailun voitto
:Itzulia Women, nuorten kilpailun voitto
:Giro Donne, kokonaiskilpailussa viides, nuorten kilpailun voitto
:MM-kilpailut, alle 23-v. maantieajossa kultaa, naisten sarjassa 12:s
;2023
:Sveitsin ympäriajo, nuorten kilpailun ja 4. etapin voitto
:Giro Donne, kokonaiskilpailussa yhdeksäs, mäkikirikilpailussa kolmas, 5. etapilla kolmas
:Gravel-pyöräilyn MM-kilpailut, kahdeksas
;2024
:Setmana Ciclista Valenciana, kokonaiskilpailussa kolmas, 3. etapin voitto
:La Vuelta Femenina, kokonaiskilpailussa seitsemäs
:Giro d’Italia Women, kokonaiskilpailussa kymmenes, pistekilpailussa kolmas, 3. etapin voitto
:Tour de France Femmes, kokonaiskilpailussa 14:s
:Tour de Romandie, kokonaiskilpailussa neljäs
;2025
:La Vuelta Femenina, kokonaiskilpailussa kuudes
:Sveitsin ympäriajo, kokonaiskilpailussa neljäs
:Tour de France Femmes, kokonaiskilpailussa viides, 8. etapilla kolmas
:MM-kilpailut, maantieajossa hopeaa
:Giro dell’Emilia, toinen

## Lähteet
Junon (Q186)

**Junon** (runkonumero Q186) oli Ranskan merivoimien Minerve-luokan sukellusvene toisessa maailmansodassa.

## Valmistus

Alus tilattiin Le Havresta Chantiers et Ateliers Augustin Normandilta, missä köli laskettiin 9. kesäkuuta 1932. Alus laskettiin vesille 15. syyskuuta 1935 ja otettiin palvelukseen 20. syyskuuta 1937.

## Palvelus
Palvelukseenotettaessa alus sijoitettiin Oraniin, mistä se siirrettiin sodan alkaessa Casablancaan. Alus saapui 29. maaliskuuta 1940 huollettavaksi Cherbourgiin, mistä se hinattiin kesäkuussa Plymouthiin. Britit valtasivat 3. heinäkuuta aluksen.

Alus liitettiin 27. heinäkuuta 1940 Vapaan Ranskan laivastoon. Se vaurioitui 13. maaliskuuta 1942 Norjan taisteluissa. Aluksen saamat vauriot korjattiin Dundeessa, mistä vapauduttuaan se partioi 14.-26. huhtikuuta 1944 Norjan merellä. Alus siirrettiin 30. toukokuuta Algeriin. Se siirrettiin 11. elokuuta 1944 Oranissa reserviin.

Alus palautettiin palvelukseen elokuussa 1945. Se lähti 19. lokakuuta Brestiin huollettavaksi. Telakalta palattuaan alus oli vesikuuntelukoululla ja liitettynä Toulonissa olevaan GASM:iin. Alus poistettiin laivastoluettelosta 6. joulukuuta 1954 runkonumerolla Q37 ja siirrettiin poistolistalle. Alus romutettiin 1960.

## Lähteet
Ambovombe

**Ambovombe** eli **Ambovombe-Androy** on kaupunki ja aluekseskus Madagaskarin eteläosassa. Se on Androyn alueen ja Ambovombe-Androyn piirikunnan hallinnollinen keskus. Vuoden 2018 väestönlaskennassa Ambovomben kaupungin (kunnan, commune) väkiluku oli 65&nbsp;402. Ambovombe sijaitsee 1&nbsp;000 kilometriä maan pääkaupunki Antananarivosta etelään.

## Lähteet
Maroantsetra

**Maroantsetra** on kaupunki ja aluekeskus Madagaskarin koillisosassa. Kaupunki sijaitsee Intian valtameren Antonginanlahden (Helodrano Antonginan lahden) pohjoisrannalla, linnuntietä 453 kilometriä pääkaupunki Antananarivosta pohjoiskoilliseen. Se on Ambatosoan alueen hallinnolinen keskus ja samalla  asukkaan (2023) Maroantsetran piirikunnan keskus. 

Aluehallinnollisesti Maroantsetran kaupunki muodostuu yhdestä Maroantsetran piirin 18:sta kunnasta (commune). Vuoden 2018 väestönlaskennassa kaupungin (commune Maroantsetra) väkiluku oli 42&nbsp;529.

Kaupungissa toimii Maroantsetran lentoasema . Seutu on runsassateinen, vuotuinen sademäärä oli 3&nbsp;359 millimietriä (vertailukaudelta 1991-2020) ja keskilämpötila 24,3 °C.

Erään lähteen mukaan kaupunki olisi saanut alkunsa 1770-luvulla. Vuonna 1773 unkarilainen seikkailija Móric Benyovszky sopi Ranskan kanssa kauppapaikan perustamisesta Madagaskarille. Kauppapaikan nimeksi tuli Louisbourg, nykynimeltään Maroantsetra. 


Anjanambo.jpg| Maroantsetran venesatamaa. 


## Lähteet
* 

### Viitteet

## Aiheesta muualla
Iris (Q188)

**Iris** (runkonumero Q188) oli Ranskan merivoimien Minerve-luokan sukellusvene toisessa maailmansodassa.

## Valmistus

Alus tilattiin Nantesista Ateliers et Chantiers Dubigeonilta, missä köli laskettiin 1. heinäkuuta 1932. Alus laskettiin vesille 23. syyskuuta 1934 ja otettiin palvelukseen 15. syyskuuta 1936.

## Palvelus
Alus internoitiin 27. marraskuuta 1942 Cartagenaan. Se palautettiin 29. marraskuuta 1945 Ranskalle. Alus poistettiin laivastoluettelosta 1. helmikuuta 1950.

## Lähteet
Pallas (Q189)

**Pallas** (runkonumero Q189) oli Ranskan merivoimien Minerve-luokan sukellusvene toisessa maailmansodassa.

## Valmistus

Alus tilattiin Le Havresta Chantiers et Ateliers Augustin Normandilta, missä köli laskettiin 19. lokakuuta 1936. Alus laskettiin vesille 25. elokuuta 1938.

## Palvelus
Lokakuussa 1942 aluksen aseistus riisuttiin Oranissa, jossa sen miehistö upotti 9. marraskuuta aluksensa. Liittoutuneet nostivat 1944 hylyn.

## Lähteet
Cat Ferguson

**Catrin "Cat" Ferguson** (s. 27. huhtikuuta 2006 Skipton, Englanti) on brittiläinen maantie- ja ratapyöräilijä sekä cyclocrossajaja. Hän aloitti maantiepyöräilyn ammattilaisuransa Movistar-tallissa elokuussa 2024 ja edustaa edelleen samaa joukkuetta. 

Ferguson on junioreiden maailmanmestari maantiepyöräilyn maantie- ja aika-ajossa sekä ratapyöräilyn omniumissa ja joukkuetakaa-ajossa vuodelta 2024. Cyclocrossissa hän oli voittamassa aikuisten sekaviestin maailmanmestaruutta 2025.

## Saavutuksia

### Maantiepyöräily
Pro Cycling Stats, First Cycling
;2023
:Piccolo Trofeo Alfredo Binda - Valli del Verbano, voitto
:EPZ Omloop van Borsele, pistekilpailun ja nuorten kilpailun voitto
:Tour du Gévaudan Occitanie femmes, nuorten kilpailun ja 2. etapin voitto
:Nuorten Flanderin ympäriajo, voitto
:Aika-ajon junioreiden Britannian-mestaruus
:Bizkaikoloreak, nuorten kilpailun ja 1. etapin voitto
:MM-kilpailut, junioreiden maantieajossa hopeaa
;2024
:EPZ Omloop van Borsele, kokonais- ja pistekilpailun sekä 1. etapin (aika-ajo) voitto
:Tour du Gévaudan Occitanie femmes, kokonaiskilpailun sekä 1. ja 2. etapin voitto
:Maantieajon junioreiden Britannian-mestaruus
:Bizkaikoloreak, kokonais- ja mäkikirikilpailun sekä 1. ja 2. etapin voitto
:AG Tour de la Semois, 1. etapin voitto
:MM-kilpailut, junioreiden maantieajossa ja aika-ajossa kultaa
:Binche Chimay Binche pour Dames, voitto
;2025
:Trofeo Alfredo Binda-Comune di Cittiglio, kolmas
:Navarra Women's Elite Classic, voitto
:Tour of Britain Women, kokonaiskilpailussa toinen, pistekilpailun ja nuorten kilpailun sekä 3. etapin voitto
:Women's Cycling Grand Prix Stuttgart & Region, toinen
:Vuelta Ciclista Andalucia, voitto
;2026
:Trofeo Llucmajor, voitto
:Vuelta CV Feminas, kolmas
:Setmana Ciclista Valenciana, 2. etapin voitto
:Omloop Het Nieuwsblad, neljäs

### Ratapyöräily
Lähteet: The-Sports.org
;2023
:Nuorten EM-kilpailut, omniumissa hopeaa, joukkuetakaa-ajossa pronssia
;2024
:Nuorten EM-kilpailut, pariajossa (madison) kultaa, joukkuetakaa-ajossa hopeaa
:Nuorten MM-kilpailut, omniumissa ja joukkuetakaa-ajossa kultaa

### Cyclocross
First Cycling, Cyclocross24, Pro Cycling Stats
;Kausi 2022–2023
:EM-kilpailut, alle 19-v. kilpailussa neljäs
:MM-kilpailut, alle 19-v. kilpailussa kuudes, aikuisten sekaviestissä hopeaa
;Kausi 2023–2024
:EM-kilpailut, alle 19-v. kilpailussa hopeaa, aikuisten sekaviestissä hopeaa
:Alle 19-v. Britannian-mestaruus
:MM-kilpailut, alle 19-v. kilpailussa hopeaa, aikuisten sekaviestissä hopeaa
:Alle 19-v. maailmancupissa 2 voittoa, kokonaiskilpailussa toinen
;Kausi 2024–2025
:MM-kilpailut, aikuisten sekaviestissä kultaa

## Lähteet
May Flodin

**May Flodin** (os. **Rehnberg**, 5. toukokuuta 1935 Bromarv – 14. maaliskuuta 2008 Turku) oli ahvenanmaalainen poliitikko. 

Uudellamaalla syntyt Flodin muutti Ahvenanmaalle 22-vuotiaana terveydenhoitajaksi Föglöhön. Myöhemmin hän työskenteli muun muassa kouluterveydenhoitajana Maarianhaminassa.

Frisinnad samverkan -ryhmää edustanut Flodin istui useita kausia Ahvenanmaan maakuntapäivillä ja maakuntahallituksessa. Hän toimi varamaaneuvoksena sekä maakuntahallituksen sosiaali- ja terveysministerinä vuosina 1988–1991. Flodin oli myös Pohjoismaiden neuvoston ja ministerineuvoston jäsen sekä Suomenruotsalaisten kansankäräjien jäsen 1980–1995.

Flodin kuoli maaliskuussa 2008, kun nuori miesautoilija ajoi hänen päälleen Maarianhaminan keskustassa. Flodin kuljetettiin Turun yliopistolliseen keskussairaalaan, jossa hän kuoli seuraavana päivänä. Onnettomuudessa loukkaantui myös toinen naishenkilö.

## Lähteet
Gordana Siljanovska-Davkova

**Gordana Siljanovska-Davkova** (; s. 11. toukokuuta 1953) on pohjoismakedonialainen oikeustieteen emeritaprofessori, joka on Pohjois-Makedonian presidentti toukokuusta 2024 alkaen. Hän edustaa kansalismielistä oikeistopuoluetta VMRO-DPMNE.

Siljanovska-Davkova herätti närkästystä jo virkaanastujaispuheessaan kutsuesssaan maataan Makedoniaksi, ei Pohjois-Makedoniaksi. Kreikka reagoi näyttävästi, EU hillitymmin. 

Siljanovska-Davkova oli ehdokkaana myös 2019, ensimmäisellä kierroksella hän oli tasoissa Stevo Pendarovskin kanssa, toisella kierroksella Pendarovski sai 51,7 prosenttia äänistä. Vuonna 2024 Siljanovska-Davkova sai 63 % äänistä ja Pendarovski vain 29 %. Hänen puolueensa menestyi myös kongressivaaleissa.

Vaalikampanja keskittyi Pohjois-Makedonian EU-jäsenyyden edistymiseen, oikeusvaltioperiaatteeseen, korruptioon, köyhyyden lievittämiseen ja talouskasvuun. VMRO-DPMNE on tehnyt paluun kärsittyään suuren suosionsa laskun entisen johtajansa Nikola Gruevskin skandaalien jälkeen. Gruevski pakeni Pohjois-Makedoniasta marraskuussa 2018 ja on asunut maanpaossa Unkarissa väistellen useita tuomioita korruptiosta, vallan väärinkäytöstä ja väkivaltaan yllyttämisestä poliittisia vastustajiaan vastaan.

## Lähteet
Redoutable (Q136)

**Redoutable** (runkonumero Q136) oli Ranskan merivoimien Redoutable-luokan sukellusvene toisessa maailmansodassa.

## Valmistus
Alus tilattiin Cherbourgin laivastontelakalta, missä köli laskettiin 1. heinäkuuta 1925. Alus laskettiin vesille 24. helmikuuta 1928 ja otettiin palvelukseen 10. heinäkuuta 1931.

## Palvelus
Miehistö upotti 27. marraskuuta 1942 aluksensa estääkseen saksalaisia valtaamista sitä. Italialaiset nostivat hylyn 1943. Liittoutuneiden lentokoneet upottivat aluksen 11. maaliskuuta 1944.

## Lähteet
*
*

### Viitteet
Kiss (sukunimi)

**Kis**, usein kirjoitettuna asussa **Kiss**, on unkarilainen sukunimi, joka merkitsee ’pieni’. Se on vanhaa unkarilaista perua, mutta 1800-luvulla sen vaihtoivat nimekseen sukunimien unkarilaistamisen yhteydessä myös useat aiemmin muunkielistä sukunimeä kantaneet. Samoin kuin *Nagy* ‘suuri’, se on Unkarin yleisimpiä sukunimiä. Vuonna 2025 *Kiss-*nimisiä unkarilaisia oli 121 884, *Kis-*nimisiä 23 004; molemmat nimivariantit yhteen laskien nimi *Kis(s)* on Unkarin kuudenneksi yleisin.

## Tunnettuja Kis- ja Kiss-nimisiä
Henkilöt ovat unkarilaisia, ellei toisin mainita.

* Danilo Kiš (1935–1989), jugoslavialainen kirjailija
* Dénes Kiss (1936–2013), kirjailija, runoilija ja kirjallisuuden kääntäjä
* János Kis (1770–1846), kirjailija ja pappi
* József Kiss (1843–1921), runoilija

### Urheilijoita

* Antal Kiss (1935–2021), kilpakävelijä
* Balázs Kiss (s. 1972), moukarinheittäjä
* Balázs Kiss (s. 1983), painin maailmanmestari
* Dániel Kiss (s. 1982), aitajuoksija
* Ferenc Kiss (1942–2015), kreikkalais-roomalaisen tyylin painija
* Gergő Kis (s. 1988), uimari
* Inna Kiss-Zlidnis (s. 1990), virolainen jalkapalloilija
* Lajos Kiss (1934–2014), ratameloja ja olympiamitalisti
* László Kiss (s. 1956), jalkapalloilija
* Tamás Pál Kiss (s. 1991), moottoriurheilija
* Zoltán Kiss (s. 1980), jalkapalloilija
* Zoltán Kiss (s. 1986), jalkapalloilija

## Lähteet
Vengeur (Q137)

**Vengeur** (runkonumero Q137) oli Ranskan merivoimien Redoutable-luokan sukellusvene toisessa maailmansodassa.

## Valmistus
Alus tilattiin Cherbourgin laivastontelakalta, missä köli laskettiin 11. tammikuuta 1926. Alus laskettiin vesille 1. syyskuuta 1928 ja otettiin palvelukseen 18. joulukuuta 1931.

## Palvelus
Miehistö upotti 27. marraskuuta 1942 aluksensa estääkseen saksalaisia valtaamista sitä.

## Lähteet
*
*

### Viitteet
Muhammad Mokaev

**Muhammad Mokaev** () on venäläissyntyinen englantilainen vapaaottelija ja vapaapainija joka kilpailee kärpässarjassa Brave Combat Federationissa, jossa hän on kärpässarjan mestari. Hän kilpaili myös UFC:n kärpässarjassa vuodesta 2022 vuoteen 2024.

## Yksityiselämä
Mokaevista tuli Yhdistyneen kuningaskunnan kansalainen vuonna 2021.

## Ammattilaisvapaaottelut

## Lukkopainiottelut

## Lähteet
Donzère

**Donzère** () on kunta Ranskassa Drômen departementissa Auvergne-Rhône-Alpesin alueella. Se sijaitsee Rhônejoen varrella, noin 43 kilometriä Nyonsin kaupungista länteen.

Donzèren historia juontaa juurensa esihistoriallisiin aikoihin. Rhônejoki on kaivertanut kapean ja syvän uoman massiivisen kalkkikivimassiivin läpi. Kalliot ovat täynnä luolia, joita kutsutaan provencen kielellä nimellä baumes. Rooman vallan ajalta on löydetty kartano Villa du Molard, joka oli suuri roomalainen viinitarha. Nykyään se on suojeltu historiallinen monumentti. Kartano vaikutti myös sataman syntymiseen Rhônejoelle, mikä teki kaupungista strategisen risteyksen.


Tiedosto:Baume des Anges P1010135mod.jpg|Baume des Anges.
Tiedosto:Defile de Donzere P1010139mod.jpg|Rhônejoki ja kalkkikivikalliot.
Tiedosto:Robinet Donzère Mondragon.jpg|Pont de Robinet. Taustalla vasemmalla Rhônejoesta erkaneva kanava Canal de Donzère-Mondragon.


Keskiaikana Donzère kasvoi nykyisen kaltaiseksi kaupungiksi. Vanhankaupungin keskustassa on yhä nähtävissä kaupungin vallit, linnoitetut portit ja tornit, vartiokävelytiet ja keskiaikaiset kujat. 1100-luvulla rakennettu Saint-Philibertin kirkkoon on tehty muutostöitä 1500-, 1600- ja 1800-luvuilla, mutta niistä huolimatta se edustaa tyypillistä provencelaista romaanista tyyliä.

1400-luvulta aina 1800-luvulle saakka Donzère kehittyi jokisatamansa ansiosta. Vuonna 1847 rakennetiin riippusilta Pont de Robinet, joka ylittää Rhônen ja yhdistää Donzèren ja Viviersin kaupungit. Lähiseudulla olevan Aiguebellen luostarin trappistimunkit perustivat suklaatehtaan luostariinsa vuonna 1868. Tehdas siirrettiin Donzèreen vuonna 1895, missä se menestyi 1920-luvulle asti. Tehdas suljettiin vuonna 1978, ja kunta osti sen vuonna 1992. Entinen tehdas on uudistettu yrityspuistoksi.


Tiedosto:Donzère - Porte de la Double.jpg|Kaupungin portti.
Tiedosto:Donzère, tour de l'horloge.jpg|Kellotorni, Tour de l'Horloge.
Tiedosto:Donzère - église St philibert 1.jpg|Saint-Philibertin kirkko.


## Tunnettuja kuntalaisia
Félix-Auguste Clément (1826-1888), taidemaalari

## Lähteet

## Aiheesta muualla
Pasteur (Q139)

**Pasteur** (runkonumero Q139) oli Ranskan merivoimien Redoutable-luokan sukellusvene toisessa maailmansodassa.

## Valmistus
Alus tilattiin Brestin laivastontelakalta, missä köli laskettiin 5. heinäkuuta 1926. Alus laskettiin vesille 19. elokuuta 1928 ja otettiin palvelukseen 1. syyskuuta 1932.

## Palvelus
Alus suojasi 12. joulukuuta 1939 Halifaxista lähtenyttä saattuetta HX12. Alus joutui 20. joulukuuta pysähtymään konevian vuoksi. Miehistö upotti 18. kesäkuuta 1940 Brestissä aluksensa estääkseen saksalaisia valtaamista sitä.

## Lähteet
*
*

### Viitteet
De vogels van Holland

**De vogels van Holland** on alankomaalaisen laulajan Jetty Paerlin esittämä musiikkikappale, jolla hän edusti Alankomaita ensimmäisessä Eurovision laulukilpailussa vuonna 1956. Se esitettiin 24. toukokuuta Luganossa järjestetyssä loppukilpailussa ensimmäisenä, ennen Sveitsin edustajan Lys Assian kappaletta ”Das alte Karussell”. Täten ”De vogels van Holland” on kaikkien aikojen ensimmäinen Eurovision laulukilpailussa esitetty kappale.

Kappaleen on säveltänyt Cor Lemaire ja sanoittanut Annie M. G. Schmidt. Orkesteria johti Euroviisuissa kilpailun ylikapellimestari Fernando Paggi.

Ensimmäiisenä vuonna jokainen maa lähetti kaksi laulua kilpailuun, joten Alankomaita edusti samassa kilpailussa myös myöhemmin esiintynyt Corry Brokken laululla ”Voorgoed voorbij”. Kummankaan kappaleen sijoitusta ei tiedetä, koska vain voittaja julkistettiin.

## Lähteet
Jari Eskola (intendentti)

**Jari Eskola** (s. 1973) on suomalainen musiikkialan monitoimija. Hän aloitti Helsingin kaupunginorkesterin intendenttinä elokuussa 2025. Hän on työskennellyt urallaan orkesterinuotistojen ja musiikkikustannusalan parissa sekä toiminut useissa kotimaan musiikkikentän luottamustoimissa.

## Koulutus
Eskola on valmistunut filosofian maisteriksi musiikkitieteestä Helsingin yliopistosta. Opiskeluaikanaan hän oli perustamassa yliopiston piiriin Akateemista puhallinorkesteria. Eskolan oma instrumentti on alttosaksofoni. Hän oli myös aktiivinen toimija musiikkitieteen ainejärjestö Synkoopissa sekä samannimisessä järjestölehdessä.

## Ura
Ennen nimitystään Helsingin kaupunginorkesteriin Jari Eskola oli Kuopion Musiikkikeskuksen johtaja, mihin virkaan hän siirtyi musiikkikustantamo Fennica Gehrmanin kustannuspäällikön paikalta. Tätä ennen hän toimi Suomen Säveltäjät -järjestön toiminnanjohtajana.

Jari Eskola on myös musiikin sovittaja. Nobel-palkintogaalassa on soitettu vuosien ajan hänen sovitustaan Ruotsin kansallislaulusta *[[Du gamla, du fria|Pohjolanmaa]]*.

## Lähteet
Lotta Häyrynen

**Lotta Ilona Häyrynen** (s. 19. syyskuuta 1989 Pori) on ruotsinsuomalainen kirjailija ja toimittaja. Porissa syntynyt Häyrynen muutti Norrköpingiin vuonna 1995. Hän on koulutukseltaan taiteentutkija.

Häyrynen on työskennellyt muun muassa sosiaalidemokraattisen *Frihet*-verkkolehden päätoimittajana, *[[Aftonbladet]]in* pääkirjoitustoimittajana sekä keskusammattijärjestö LO:n julkaiseman *Arbetet*-lehden pääkirjoitustoimittajana ja LO:n *Nya Mitten* -verkkolehden toimittajana.

Häyrysen esikoisromaani *Jag vill inte tänka på döden men jag vill tänka på dig* ilmestyi vuonna 2025.

## Teokset
*
*

## Lähteet

## Aiheesta muualla
Sean Brady (vapaaottelija)

**Sean Thomas Brady** (s. 23. marraskuuta 1992) on yhdysvaltalainen vapaaottelija, joka ottelee UFC:ssä. Bradyn painoluokka on välisarja ja hän on painoluokan rankingissa sijalla 6.

## Ammattilaisottelut

## Lähteet
* https://www.espn.com/mma/fighter/_/id/4295192/sean-brady

### Viitteet
Syysperunat

**Syysperunat** ovat perunalajikkeita, joiden satoaika on elo- syyskuussa eli ne ovat melko myöhäisiä perunoita. Jotkin syysperunat ovat kesäperunoiden eli melko varhaisten perunoiden rajalla, kuten Siikli, ja toiset talviperunoiden rajalla, kuten Gala.

## Lähteet
Meena Keshwar Kamal

**Meena Keshwar Kamal** (paštuksi ja ; 1956–1987) oli afganistanilainen aktivisti ja Afganistanin naisten vallankumouksellisen liiton perustaja.

Perustamiseen aikoihin Kemal oli 20-vuotias oikeustieteen opiskelija, joka sai inspiraationsa Egyptin sosialistifeministiseltä johtajalta Nawal El Saadawilta sekä antikolonialistisilta ja feministisiltä liikkeiltä muun muassa Algeriassa ja Iranissa. Kamalin mukaan naisten tasa-arvo on olennainen osa oikeudenmukaista yhteiskuntaa. Hän näki sekulaarisuuden välttämättömänä suojana äärimmäisyyksiä vastaan. Kamal perusti RAWAn yhdessä muiden älymystön jäsenten kanssa tavoitteenaan "ottaa yhä useampi afganistanilainen nainen mukaan yhteiskunnalliseen ja poliittiseen toimintaan" ja luoda "naisten ihmisoikeudet" ja "demokraattisiin ja sekulaarisiin arvoihin perustuva hallitus".

Kamal murhattiin Pakistanissa 4. helmikuuta 1987. Kaksi miestä tunnusti myöhemmin hänen murhansa. Molemmat olivat yhteydessä Neuvostoliiton miehityksen aikaiseen salaiseen poliisilaitokseen KHAD. Kamal ja RAWA olivat näkyvästi vastustaneet Neuvostoliiton miehitystä Afganistanissa.

## Lähteet

## Aiheesta muualla
* https://www.rawa.org/rawa/2022/02/04/the-legacy-of-an-afghan-woman-freedom-fighter-meena.html
Fluoranteeni

**Fluoranteeni** (C16H10) on polysyklisiin aromaattisiin hiilivetyihin kuuluva orgaaninen yhdiste. Yhdistettä voidaan käyttää väriaineiden valmistukseen.

## Ominaisuudet valmistus ja käyttö
Huoneenlämpötilassa fluoranteeni on väritöntä tai vaaleankeltaista kiteistä ainetta. Yhdiste ei liukene veteen, mutta liukenee useisiin orgaanisin liuottimiin, kuten etanoliin, dietyylieetteriin tai kloroformiin tai bentseeniin. Ainetta esiintyy muun muassa kivihiilitervassa, ja sitä muodostuu orgaanisten aineiden palamisen yhteydessä. Fluoranteeni reagoi aromaattisten hiilivetyjen tavoin esimerkiksi elektrofiilisella aromaattisella subsituutiolla ja se voidaan pelkistää vedyttämällä tai natriumin avulla.

Fluoranteenia eristettiin kivihiilitervasta ensimmäisen kerran vuonna 1878. Yhdisteen tuotanto on vähäistä ja perustuu edelleen kivihiilitervan käsittelyyn. Ainetta eristetään tislaamalla 373–385 °C;n lämpötilassa. Tislauksen jälkeen tuote puhdistetaan vielä uudelleenkiteytyksellä.

Fluoranteenia käytetään pääasiassa laboratoriokemikaalina. Yhdisteestä voidaan valmistaa fluoresoivia väriaineita ja lääkeaineiden valmistukseen käytettäviä yhdisteitä. Fluoranteenia voidaan käyttää myös stabiloimaan epoksihartseja.

## Lähteet
Achille (Q147)

**Achille** (runkonumero Q147) oli Ranskan merivoimien Redoutable-luokan sukellusvene toisessa maailmansodassa.

## Valmistus
Alus tilattiin Brestin laivastontelakalta, missä köli laskettiin 1. syyskuuta 1928. Alus laskettiin vesille 28. toukokuuta 1930 ja otettiin palvelukseen 29. kesäkuuta 1933.

## Palvelus
Alus suojasi 12. joulukuuta 1939 Halifaxista lähtenyttä saattuetta HX12. Alus erkani 21. joulukuuta osastostaan ja lähti Brestiin saattajanaan miinanraivaussluuppi *Commandant Duboc*. Seuraavana päivänä alukset saapuivat Brestiin. Miehistö upotti 18. kesäkuuta 1940 Brestissä kuivatelakalla olleen aluksensa estääkseen saksalaisia valtaamista sitä.

## Lähteet
*
*

### Viitteet
Solérieux

**Solérieux** () on kunta Ranskassa Drômen departementissa Auvergne-Rhône-Alpesin alueella. Se sijaitsee noin 29 kilometriä Nyonsin kaupungista länteen.

Kunnan keskustassa oleva Saint-Raphaëlin kirkko on temppeliritarien rakentama vuonna 1137. Kirkko kuului Saint-Paul-Trois-Châteaux'n katedraalin kaniikkien hallintaan. Rakennusta on muutettu useita kertoja historiansa aikana. Kirkko on kärsinyt vahinkoja 1500-luvun uskonsodissa sekä vuoden 1772 maanjäristyksessä.

## Lähteet

## Aiheesta muualla
Vesa Raiskio

**Vesa Bruno Raiskio** (s. 10. helmikuuta 1940 Kärkölä) on suomalainen näyttelijä, teatterinjohtaja ja teatteriohjaaja.

## Elämä ja ura
Vesa Raiskion vanhemmat olivat rakennusmestari Bruno Raiskio ja Hilja Miettinen. Hänelle syntyi poika Aki Raiskio liitosta Leena Marjatta Heinivahon kanssa. Hän suoritti Suomen teatterikoulun 1959–1962. Raiskio kiinnitettiin näyttelijäksi Porin Teatteriin vuosiksi 1962–1965, josta hän jatkoi Lahden kaupunginteatteriin 1965–1977. Sitä seurasi teatterinjohtajan tehtävät Savonlinnan kaupunginteatterissa 1977–1983, Joensuun kaupunginteatterissa 1983–1987 ja Mikkelin teatterissa vuodesta 1987. Raiskion työura jatkui Jyväskylän kaupunginteatterin johtajuudella 2000-luvun vaihteessa.

Raiskion rooleja olivat esimerkiksi Määttä (*Tuntematon sotilas*), Astrov (*[[Vanja-eno]]*), Armand (*Kamelianainen*) ja Väinämöinen (*Kalevala*).

Raiskion teatteriohjauksia olivat muun muassa *[[Viulunsoittaja katolla]]*, *Volpone*, *Katupeilin takana* (Mikkelin teatteri, 1993), *Särkelä itte* (Mikkelin teatteri, 1994), *[[Peer Gynt]]* (Jyväskylän kaupunginteatteri, 1998) ja *Punainen viiva* (Jyväskylän kaupunginteatteri, 2000). Hän ohjasi myös muutaman oopperan, kuten *Pohjalaiset*.

Raiskio vieraili Pyynikin kesäteatterissa 1961–1965.

Raiskio näytteli kaksi pientä roolia elokuvissa *[[Nuoruus vauhdissa]]* (1961) ja *[[Tähdet kertovat, komisario Palmu]]* (1962).

## Lähteet
*
*
*
*

### Viitteet